
ИНЖ. НЕВХИС МУСТАФА – КМЕТ НА ОБЩИНА ДУЛОВО

[bookmark: _GoBack]ОТНОСНО: Съгласуване на позиция и даване мандат на представителя на Община Дулово в редовно неприсъствено общо събрание на Асоциацията по ВиК - Силистра
	Уважаеми дами и господа общински съветници, 
В Общински съвет – Дулово е получена покана за участие в извънредно неприсъствено общо събрание на Асоциацията по ВиК - Силистра, в която Община Дулово е член. Същото е насрочено за дата 03.11.2026г. от 14:00 ч., в сградата на Областна администрация гр. Силистра. В поканата е предложен  проект на дневен ред, състоящ се от две точки: 1. Съгласуване на коригиран и допълнен Бизнес план на „Водоснабдяване и канализация“ ООД – Силистра за регулаторен период 2027-2031 година на основание чл.6.4 (д) – (е) от Договора за стопанисване, поддържане и експлоатация на ВиК системите и съоръженията и предоставяне на водоснабдителни  и канализационни услуги; 2. Други.
Съгласно чл.5, ал.6 от Правилника за организацията и дейността на Асоциацията по ВиК и чл.198е, ал.5 от Закона за водите е необходимо позицията и мандатът на представителя на общината за заседанията на общото събрание на Асоциацията по ВиК да се съгласуват по ред, определен от общинския съвет. 
Предвид изложеното и на основание чл. 21, ал.1, т. 23 и ал.2, във вр. с чл.21, ал.1, т.9 от ЗМСМА, чл.19 от Наредба № 3 за условията и реда за упражняване правата на собственост на Община Дулово в търговски дружества с общинско участие в капитала, за участието на общината в граждански дружества и за сключване на договори за съвместна дейност, във вр. с чл. 137, ал. 6 и чл.226 от Търговския закон предлагам Общински съвет – Дулово да вземе следното 


Р Е Ш Е Н И Е:

1. Дава мандат на Кмета на Община Дулово, в редовно неприсъствено общо събрание на Асоциацията по ВиК - Силистра, свикано на 03.11.2026г. от 14:00 часа, да изрази позицията на Община Дулово по предварително обявения дневен ред в писмо-покана с изх. №АВК-02-91/02.10.2026г. от Николай Неделчев – Областен управител и да гласува както следва:

· По първа точка от дневния ред - ПРИЕМА 
· По втора точка от дневния ред - ПРИЕМА
· По трета точка от дневния ред - ПРИЕМА
· По четвърта точка от дневния ред - ПРИЕМА
· По точка пета „Други“ от дневния ред - при постъпване на допълнителни въпроси на общото събрание, да приеме предложенията към същите, както и при необходимост да гласува по преценка, с оглед запазване интересите на Община Дулово.

      
Настоящото решение подлежи на оспорване в 14-дневен срок по реда на АПК пред Административен съд Силистра






С уважение, 

инж. Невхис Мустафа
Кмет на Община Дулово




Съгласувал:
Айваз Чакър – заместник кмет на община Дулово




Изготвил:
Йордан Йорданов - юрисконсулт

